Topchefer, der insisterer på at høste fuldfede bonusser, og politikere, der har en lemfældig omgang med andre folks penge, er den sande trussel mod Vestens liberale markedsøkonomier.

Magnus Barsøe, f. 1981, er debatredaktør på Finans. Han er kandidat i erhvervsøkonomi fra Handelshøjskolen i København og har suppleret med en journalistisk masteruddannelse på City University London. Magnus har tidligere arbejdet med erhvervsstof hos Financial Times og avisen City A.M. i London. Han var forretningskonsulent på et digitalt reklamebureau i et par år, før han gik ind i journalistikken. Magnus har fast siddeplads på Lyngby Stadion og er overraskende glad for Excel.

Det mest bekymrende ved nationalpopulismens fremmarch i Vesten er hverken, at Trump bygger en mur mod verden, eller at den franske præsidentkandidat Marine Le Pen vil hive Frankrig ud af EU. De protektionistiske ledere forfølger blot den politik, de gik og går til valg på. Det overrasker næppe.

Nej, det mest frustrerende er den siddende elites modsvar: Ingenting. Toppolitikere og erhvervsfolk – veluddannede mennesker, der burde vide bedre – undergraver deres egen kamp for at opretholde åbne, stabile markedsøkonomier, fordi de nægter at drage konsekvensen af den analyse, de næsten alle deler. Magthaverne er nemlig på lange stræk enige i, hvorfor vi fik Trump, brexit og måske Le Pen...